আন্তর্জাতিক হিসাববিজ্ঞান দিবস
১৯৭২ সালের ১০ নভেম্বর যুক্তরাষ্ট্রের সান দিয়াগোতে আন্তর্জাতিক হিসাববিজ্ঞান দিবস প্রথম পালন করা হয়। ইনস্টিটিউট অব ম্যানেজমেন্ট অ্যাকাউন্ট্যান্টস এবং সার্টিফায়েড পাবলিক অ্যাকাউন্ট্যান্টসের (সিপিএ) ক্যালিফোর্নিয়া সোসাইটি সান দিয়াগো চ্যাপ্টার এ দিবস প্রথম পালন করে। ১৪৯৪ সালের ১০ নভেম্বর ইতালির গণিতবিদ লুকা বার্টোলোমিও ডি প্যাসিওলি ভেনিসে সুম্মা ডি এরিথমেটিকা, জিওমেটিয়া প্রপোরসনি অ্যাট প্রপোরশনালিটা’ শীর্ষক পুস্তিকাপ্রকাশ করেন। এটিই প্রথম বই, যাতে গাণিতিক জ্ঞানকে সংক্ষেপে প্রকাশ করা হয়। এতে ডাবল এন্ট্রি বুককিপিং বা হিসাবরক্ষণ ও বাণিজ্যিক হিসাববিজ্ঞান সম্পর্কে আলোচনা করেন। পেশাদার হিসাববিদদের কাজে উৎসাহ জোগাতে, সাধারণ মানুষের মধ্যে এ কাজের গুরুত্ব বোঝাতে এবং এ পেশায় তরুণদের আগ্রহী করে তুলতে এ দিবসটি বিভিন্ন দেশেও উদযাপিত হয়ে থাকে।